2. ลักษณะการประกอบธุรกิจ

ประวัติความเป็นมาและการเปลี่ยนแปลงที่สำคัญ

บริษัท อุตสาหกรรมพรมไทย จำกัด (มหาชน) ได้ก่อตั้งขึ้นเมื่อปี 2510 โดยเข้าจดทะเบียน
ในตลาดหลักทรัพย์ แห่งประเทศไทยในปี 2521 และปี 2537 จดทะเบียนแปรสภาพเป็น บริษัท
มหาชน จำกัด

กุมภาพันธ์ 2542 (จดทะเบียนลดทุนจาก 500 ล้านบาทเป็น 300 ล้านบาท)
จดทะเบียนเพิ่มทุนจำนวน 25.56 ล้านหุ้น ในราคาหุ้นละ 10 บาท และขายให้แก่ธนาคาร ดีบีเอส
ไทยทนุ จำกัด (มหาชน) ในราคาหุ้นละ 6 บาท บริษัทฯ นำเงินค่าหุ้นเพิ่มทุนนี้
ไปชำระหนี้เงินกู้ยืมที่มีต่อ ธนาคาร ดีบีเอส ไทยทนุ จำกัด (มหาชน)

มีนาคม 2542 บริษัทฯ ได้ทำสัญญาปรับโครงสร้างหนี้กับธนาคาร บริษัทฯ
มีกำไรจากการโอนทรัพย์สินเพื่อปรับโครงสร้างหนี้ที่เกิดขึ้นในระหว่างปี 2542 จำนวน 40.93
ล้านบาทและไม่มีกำไรหรือขาดทุนจากการปรับโครงสร้างหนี้

กันยายน 2546 บริษัทฯ ได้มีการทำสัญญาเปลี่ยนเจ้าหนี้เงินกู้ยืมจากธนาคารเดิมเป็น ธนาคารใหม่
ทำให้ลดภาระค่าใช้จ่ายทางด้านการเงินลง

มีนาคม 2550 บริษัทฯ ได้เพิ่มทุนจดทะเบียนจาก 555.56 ล้านบาท เป็น 714.29 ล้านบาท
โดยมีทุนเรียกชำระครบแล้วเป็นจำนวน 684.47 ล้านบาท บริษัทฯ
ได้นำมาลงทุนในโครงการขยายกำลังการผลิต
ปรับปรุงประสิทธิภาพและสภาพแวดล้อมในการทำงานภายในโรงงาน

พฤษภาคม 2552 บริษัทฯ ได้ลดทุนจดทะเบียนจาก 714.29 ล้านบาท เป็น 684.47
ล้านบาทโดยวิธีการตัดหุ้นสามัญจดทะเบียนที่บริษัทยังมิได้ออกจำหน่าย

กันยายน 2552 บริษัทฯ ได้ลดทุนจดทะเบียนจาก 684.47 ล้านบาท เป็น 376.46 ล้านบาท
โดยการลดมูลค่าหุ้นของบริษัทลงจากเดิมมูลค่าที่ตราไว้มูลค่าหุ้นละ 10.00 บาท
เหลือมูลค่าที่ตราไว้หุ้นละ 5.50 บาท

การประกอบธุรกิจของบริษัท

บริษัทประกอบธุรกิจ ผลิตพรมเพื่อออกจำหน่ายทั้งในประเทศ และต่างประเทศ โดยใช้เครื่องหมาย
“ ไทปิง ” สำหรับผลิตภัณฑ์ที่จำหน่ายในประเทศ และ “ Royal Thai ”
สำหรับผลิตภัณฑ์ที่ส่งออกไปจำหน่ายต่างประเทศในขณะเดียวกันบริษัทมีการนำเข้าพรมจากต่างประเทศในประเภทที่บริษัทไม่สามารถผลิตได้เพื่อจำหน่ายเพิ่มเติมสำหรับตลาดในประเทศ

บริษัทได้เคยมีการลงทุนในธุรกิจ อสังหาริมทรัพย์
แต่ในปัจจุบันได้ขายการลงทุนในธุรกิจดังกล่าวไปหมดแล้ว
คงประกอบธุรกิจทางด้านพรมแต่เพียงอย่างเดียว
โดยแยกจำแนกเป็นการขายพรมในประเทศและต่างประเทศตามงบเฉพาะกิจการ ได้ดังนี้

  ------------------------ -------- ------- -------- ------- -------- -------
                           2555             2554             2553     

                           ล้านบาท   %       ล้านบาท   %       ล้านบาท   %

  มูลค่าการจำหน่ายในประเทศ    321.75   47.49   249.00   42.57   274.64   45.70

  มูลค่าการจำหน่ายต่างประเทศ   355.74   52.51   325.39   57.43   326.37   54.30

  รวม                      677.49           574.39           601.01   
  ------------------------ -------- ------- -------- ------- -------- -------

สัดส่วนรายได้ของแต่ละผลิตภัณฑ์และอื่นๆ

  ---------------------- -------- ------- -------- ------- -------- -------
                         2555             2554             2553     

                         ล้านบาท   %       ล้านบาท   %       ล้านบาท   %

  พรมทอมือ                178.60   26.36   145.73   25.89   158.08   26.30

  พรมแอ็คมินส์เตอร์          254.74   37.60   241.08   42.84   267.45   44.50

  พรมจักร                 54.29    8.01    51.65    9.18    65.24    10.86

  อื่นๆ                    189.86   28.03   135.93   22.09   110.24   18.34

  รวม                    677.49   100     574.39   100     601.01   100
  ---------------------- -------- ------- -------- ------- -------- -------

(1) ลักษณะผลิตภัณฑ์

แบ่งประเภทผลิตภัณฑ์ได้ดังนี้

1. พรมทอมือ (Hand Tufted Carpet)

2. พรมทอเครื่องแอ็คมินส์เตอร์ แบบทอสานมีลายในตัว (Axminster Woven Pattern

Carpets)

  3. พรมทอจักรหน้าแคบ (Pass Tufted (as plan))

  4. วัสดุรองพรม

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน ไม่มี

(2) สิทธิอื่น ไม่มี

(3) ข้อจำกัดในการประกอบธุรกิจ -

ที่ประชุมคณะกรรมการบริษัทเมื่อวันที่ 3 กรกฎาคม 2551 มีมติให้ร่วมลงทุนใน บริษัท ยูไนเต็ด
คาร์เปท แมนูแฟคเจอริ่ง จำกัด ด้วยสัดส่วนการถือหุ้นร้อยละ 51
ซึ่งเป็นบริษัทที่ประกอบกิจการในลักษณะเดียวกับของบริษัทฯ
แต่เน้นในด้านพรมทอมือส่งออกต่างประเทศเป็นส่วนใหญ่ ซึ่งมีข้อกำหนดไว้ บริษัทฯ
และบริษัทย่อยจะไม่แข็งขันในการเสนอราคาลูกค้ารายเดียวกัน

เมื่อวันที่ 14 กันยายน 2554 บริษัทได้จดทะเบียนจัดตั้ง บริษัท รอยัล ไทย อินเตอร์เนชั่นแนล
จำกัด ด้วยสัดส่วนการถือหุ้น 100% ซึ่งเป็นบริษัทจำหน่ายพรมและวัสดุปูพื้นต่างๆ
กำหนดให้จำหน่ายภายในประเทศ โดยบริษัทเป็นผู้จัดสินค้าให้ เพื่อความคล่องตัวในการดำเนินธุรกิจ
บริษัทเป็นผู้ให้บริการด้านบริหารจัดการและสถานที่ประกอบกิจการ เมื่อเดือนตุลาคม ปี 2554 บริษัท
ได้รับผลกระทบจากวิกฤติการณ์น้ำท่วม และสามารถดำเนินกิจการได้ตามปกติในช่วงไตรมาสที่ 2
ของปี 2555

(2) ตลาดและภาวะการแข่งขัน

ตลาดในประเทศ

ผลกระทบจากน้ำท่วมในปลายปี 2554 นั้นส่งผลให้ยอดขายในไตรมาส 1
ลดลงเมื่อเทียบกับปีก่อนหน้าและค่อยๆ เพิ่มขึ้นตามลำดับในไตรมาส ต่อๆ มา

ในส่วนของตลาดพรม ลูกค้าหลักของบริษัทฯ ในกลุ่มโรงแรมซึ่งเป็นโรงแรมสร้างใหม่มีไม่มากนัก
ยอดขายจากโครงการในส่วนนี้จึงลดลงในปี 2555 แต่บริษัทฯ มีฐานลูกค้าโรงแรมขนาดใหญ่
จำนวนมากในกรุงเทพฯ และต่างจังหวัด ซึ่งถึงระยะเวลาในการเปลี่ยนพรมหมุนเวียนอยู่ตลอดทุกปี
ทำให้มีรายได้จากตลาดส่วนนี้สม่ำเสมอและใกล้เคียงกับเป้าหมายที่วางไว้ เช่น
โรงแรมโอเรียนเต็ล โรงแรมแชงกรีล่า โรงแรมรอยัลออคิดเชอราตัน IMPACT เป็นต้น

สำหรับตลาดไม้ลามิเนต ซึ่งเริ่มเปิดตลาดมาตั้งแต่ปี 2554 บริษัทฯ
เริ่มหากลุ่มเป้าหมายในส่วนของผู้พัฒนาอสังหาริมทรัพย์ได้มากยิ่งขึ้นและมีตัวเลขการขายได้ตลอดปี
2555 ที่ 50 ล้านบาทเมื่อเทียบกับปี 2554 ที่ 10 ล้านบาท และบริษัทฯ
ยังคงมีนโยบายเปิดตลาดไม้ลามิเนตอย่างต่อเนื่องทุกปีเพื่อสร้างรายได้ให้มากยิ่งขึ้น

จากผลิตภัณฑ์หลักทั้ง 2 ส่วน
และตลาดที่เริ่มฟื้นตัวหลังประสบน้ำท่วมประกอบกับฐานลูกค้ารายใหญ่ที่มีอยู่อย่างหนาแน่น
ทำให้สามารถสร้างรายได้และปิดตัวเลขการขายได้ใกล้เคียงกับเป้าหมายที่วางไว้

ตลาดต่างประเทศ

ในปี พ.ศ. 2555 ตลาดพรมส่งออกต่างประเทศของ บริษัท อุตสาหกรรมพรมไทย จำกัด (มหาชน)
ภายใต้ตราสินค้า Royal Thai มียอดขายต่ำกว่าเป้าหมายในบางตลาด อาทิ
อเมริกาซึ่งเป็นคู่ค้าหลัก เนื่องจากสภาวะเศรษฐกิจที่ยังไม่ฟื้นตัวอย่างที่คาด
อีกทั้งยังได้รับผลกระทบจากปัญหาภาวะเศรษฐกิจถดถอยของสหภาพยุโรป (EU)
ที่ทำให้เศรษฐกิจโลกเกิดการชะลอตัว ซึ่งส่งผลกระทบโดยตรงต่อยอดขายพรมในตลาดดังกล่าว

อย่างไรก็ตาม ตลาดตะวันออกกลาง บริษัทยังได้รับความไว้วางใจจากลูกค้าในโปรเจกต์ต่างๆ
และความพยายามในการสร้างฐานลูกค้าใหม่ ทั้งรายย่อยและรายใหญ่ในทุกตลาด
ซึ่งเริ่มมีการสั่งซื้อในช่วงไตรมาสสุดท้ายของปี
ทำให้ภาพรวมของตลาดส่งออกต่างประเทศยังสามารถรักษายอดขายโดยรวมไว้ได้ต่ำกว่าประมาณการเพียงเล็กน้อย

(3) การจำหน่ายและช่องทางการจำหน่าย

ตลาดในประเทศ : บริษัทยึดมั่นในการผลิตพรมคุณภาพสูง เพื่อรองรับโครงการใหญ่ๆ เช่น โรงแรม
โรงภาพยนตร์ และอาคารที่พักอาศัย ตลอดจนอาคารสำนักงานของหน่วยงานทั้งทางภาครัฐ
และเอกชน
ซึ่งต้องการเอกลักษณ์เป็นของตัวเองด้วยรูปแบบหรือดีไซน์ที่สอดคล้องกับการตบแต่งภายใน

ทีมงานขายมีทั้งหมด 4 กลุ่ม โดย 3 กลุ่มใหญ่ มุ่งเน้นไปในการขายในเขตกรุงเทพฯ และปริมณฑล
บริษัทได้มีทีมงานที่รองรับการจำหน่ายสินค้าตรงไปยังโครงการต่างๆ
โดยเฉพาะการพิจารณาถึงสาระสำคัญของสัญญา และหลักประกันต่างๆในการชำระเงิน
ช่องทางการจำหน่ายอื่นๆ คือ ผ่านผู้จัดจำหน่าย และผ่านโชว์รูมของบริษัท

สัดส่วนการขายในประเทศ

ขายตรง 93%

ขายผ่านผู้แทนจัดจำหน่าย 7%

ลักษณะของลูกค้า

บริษัทฯแบ่งลักษณะของลูกค้าออกเป็น 3 ลักษณะ คือ

  - ลูกค้ารายใหญ่ เช่น โรงแรม ห้างสรรพสินค้า แหล่งศูนย์รวมความบันเทิง(Entertainment

  Complex) ผู้รับเหมา และหน่วยงานราชการ

- ลูกค้ารายเล็ก เช่น บ้าน, อาคารสำนักงานขนาดเล็ก

- ผู้แทนจำหน่ายทั้งในกรุงเทพฯ, ต่างจังหวัด

ตลาดต่างประเทศ : บริษัทฯ ได้ลดสัดส่วนในการขายผ่านตัวแทนจำหน่ายในประเทศต่างๆ ลง
เนื่องจากการสื่อสารทางอินเตอร์เน็ต
ทำให้ลูกค้ามีความต้องการและสะดวกที่จะติดต่อโดยตรงกับบริษัท
การประสานงานด้านการขายก็ได้มีการเพิ่มบุคลากรเพื่อรองรับการขยายตัวของตลาดที่เพิ่มขึ้นอย่างต่อเนื่อง
โดยที่บริษัทได้มีการเปิดตลาดทำการค้ากับประเทศที่ยังไม่ค่อยทำการค้าระหว่างกันเพิ่มมากขึ้น

สัดส่วนการขายในตลาดต่างประเทศ

ขายตรง 80 %

ขายผ่านผู้แทนจำหน่าย 20 %

ความต้องการของตลาดตามฤดูกาล

บริษัทได้มีการวางแผนการขายอย่างต่อเนื่องตลอดทั้งปี อย่างไรก็ตามยอดขายในช่วงไตรมาสที่ 4
จะมีแนวโน้มที่สูงกว่าทุก ๆ ไตรมาส สืบเนื่องจากการที่โครงการใหญ่ ๆ เช่น โรงแรม,
อาคารพักอาศัย และเซอร์วิสอพาร์ทเม้นท์ ซึ่งโดยทั่วไปแล้ว จะมีการปรับปรุง
หรือเริ่มเปิดกิจการใหม่ในช่วงปลายปีข้ามมาถึงต้นปี ต้อนรับเทศกาลสำคัญใหญ่ ๆ เช่น
เทศกาลปีใหม่, คริสมาสต์ และตรุษจีน ส่งผลกระทบให้ยอดขายของไตรมาสที่ 1
น้อยกว่าไตรมาสอื่น ๆ ส่วนในตลาดต่างประเทศในช่วงเทศกาลสำคัญต่าง ๆ
ที่มีผลทำให้ผู้คนหยุดการทำงานยาว ๆ เช่น เทศกาลรามาดอน, คริสต์มาส,
ตรุษจีนและพักร้อนใหญ่ของชาวยุโรปในช่วงเดือนสิงหาคมด้วย
มีผลกระทบที่จะทำให้ยอดขายลดลงในช่วงนั้น เนื่องจากการหยุดการดำเนินการชั่วคราวของลูกค้า

(4) การจัดหาผลิตภัณฑ์

การผลิต

โรงงานตั้งอยู่เลขที่ 238 ถนนวิภาวดีรังสิต แขวงสนามบิน เขตดอนเมือง กรุงเทพฯ

กำลังการผลิตและปริมาณการผลิต

(หน่วย : พันตารางเมตร)

+--------------------------------+--------+--------+--------+--------+
| รายการ                         | จำนวน  | 2555   | 2554   | 2553   |
|                                | กะ     |        |        |        |
|                                |        | (Ja    | (Ja    | (Ja    |
|                                |        | n-Dec) | n-Oct) | n-Dec) |
+--------------------------------+--------+--------+--------+--------+
| กำลังการผลิต                     |        | 36     | 36     | 42     |
|                                |        |        |        |        |
| พรมทอมือ                        |        |        |        |        |
+--------------------------------+--------+--------+--------+--------+
| พรมทอจักรหน้าแคบ                 | 1      | 48     | 48     | 48     |
+--------------------------------+--------+--------+--------+--------+
| พรมแอ๊กซมินสเตอร์                 | 3      | 420    | 420    | 420    |
+--------------------------------+--------+--------+--------+--------+
| พรมทอจักรหน้ากว้าง                |        | -      | -      | -      |
+--------------------------------+--------+--------+--------+--------+
| รวมกำลังการผลิต                  |        | 504    | 504    | 510    |
+--------------------------------+--------+--------+--------+--------+
| ปริมาณการผลิตจริง                 |        | 26     | 26     | 31     |
|                                |        |        |        |        |
| พรมทอมือ                        |        |        |        |        |
+--------------------------------+--------+--------+--------+--------+
| พรมทอจักรหน้าแคบ                 | 1      | 33     | 32     | 48     |
+--------------------------------+--------+--------+--------+--------+
| พรมแอ๊กซมินสเตอร์                 | 3      | 258    | 292    | 335    |
+--------------------------------+--------+--------+--------+--------+
| พรมทอจักรหน้ากว้าง                |        | -      | -      | -      |
+--------------------------------+--------+--------+--------+--------+
| รวมปริมาณการผลิตจริง              |        | 317    | 350    | 408    |
+--------------------------------+--------+--------+--------+--------+
| ร้อยละของกำลังการผลิต             |        | 62.90  | 69.44  | 80.00  |
+--------------------------------+--------+--------+--------+--------+
| อัตราเพิ่ม(ลด)ของปริมาณการผลิต      |        | (      | (1     | 16.57% |
|                                |        | 9.43%) | 4.22%) |        |
+--------------------------------+--------+--------+--------+--------+

หมายเหตุ กะละ 8 ชั่วโมง

วัตถุดิบและผู้จำหน่ายวัตถุดิบ

  ---------------- ------------- ------------- ----------- -----------------
  วัตถุดิบ            ผู้จำหน่าย                     สัดส่วน %     ราคาเปลี่ยนแปลง

                   ต่างประเทศ     ในประเทศ      (นอก/ใน)    

  ไหมพรมขนแกะ      5             -             100/0       เพิ่มขึ้นอย่างต่อเนื่อง

  ไหมพรมสังเคราะห์   2             2             50/50       ,,

  สารเคมีและสีย้อม    -             9             0/100       เพิ่มขึ้นเล็กน้อย

  ผ้าใยสังเคราะห์     1             1             50/50       ,,

  ผ้าใบ             2             1             90/10       เพิ่มขึ้นอย่างต่อเนื่อง
  ---------------- ------------- ------------- ----------- -----------------

ประเภทไหมพรมขนสัตว์ และใยสังเคราะห์
ผู้ผลิตทั้งในประเทศและต่างประเทศจะผลิตตามเบอร์เส้นด้ายและคุณภาพที่บริษัทกำหนด
เพื่อใช้สำหรับการทอพรมโดยเฉพาะราคาวัตถุดิบจะขึ้นลงตามภาวะการตลาด

 การซื้อวัตถุดิบ บริษัทกำหนดนโยบายให้มีการเปรียบเทียบราคา และยังเน้นเรื่องคุณภาพด้วย

ขั้นตอนและเทคโนโลยีการผลิต

ขั้นตอนการผลิตพรมมีหลายขั้นตอนและมีความซับซ้อนพอสมควรโดยแบ่งออกเป็น

1. แผนกวางแผนและควบคุมการผลิต (Production Planning and Control)

แผนกนี้มีหน้าที่วางแผนและควบคุมการผลิตให้ได้มาตรฐานและตามกำหนดที่ลูกค้าสั่งโดยจะกำหนดว่าจะใช้วัตถุดิบชนิดใดทอกับเครื่องอะไรหรือทอมือ
เป็นต้น

2. แผนกย้อมสี (Dyeing)

แผนกนี้จะทำการย้อมสี โดยใช้ไหมสีขาวทำการย้อมสีให้ได้สีตามที่ลูกค้าสั่ง

3. แผนกกรอและควบเกลียว (Winding and Twisting)

แผนกนี้จะทำหน้าที่นำพรมที่ย้อมเสร็จแล้วมากรอและควบเกลียวเข้าหลอดเพื่อส่งต่อไปทอพรม

4. แผนกทอมือและทอจักร (Hand-Tufting , Machine-Tufting , Machine

Weaving)

Hand-Tufting : แผนกทอมือจะทำการผลิตพรม โดยมีเทคนิคพิเศษคือ
ใช้มอเตอร์ปักไหมพรมบนผ้าใบซึ่งถูกขึงอยู่

Machine-Tufting / Weaving : เครื่องจักรมีหลายแบบที่สามารถทอพรมออกมาแตกต่างกันดังนี้
:-

- Pass Tufting เป็นเครื่องทอพรมสีเรียบ หน้าแคบ

- Axminster Weaving เป็นเครื่องทอพรมแบบทอสานมีลายในตัว

5. แผนกลงกาว (Back Coating)

แผนกนี้จะทำการลงกาว (Latex) ที่หลังพรม โดยมีตาข่าย (Cotton Net) ปิดด้านหลังพรมด้วย
แล้วจึงทำการอบแห้งด้วยเครื่องอบที่มีความทันสมัย

6. แผนกตกแต่งและไถเรียบ (Finishing and Shearing)

แผนกนี้จะนำพรมที่ลงกาวแล้วมาทำการตกแต่งให้เรียบร้อยซึ่งพรมบางชนิดก็ต้องไถหน้าพรมให้เรียบ

7. แผนกตรวจสอบขั้นตอนสุดท้าย (Final Inspection)

หน้าที่ของแผนกนี้สำคัญมากต้องตรวจสอบพรมที่ผลิตให้ได้มาตรฐานและถูกต้องตามที่ลูกค้าสั่ง
ซึ่งถึงแม้ว่าแต่ละแผนกจะมีการตรวจสอบอยู่แล้วก็ตาม

8.  แผนกสินค้าสำเร็จรูป (Finished Goods) พรมเมื่อตรวจสอบแล้วจะถูกนำมาเก็บรักษาที่

คลังสินค้าสำเร็จรูปเพื่อรอการส่งให้ลูกค้าต่อไป

ผลกระทบต่อสิ่งแวดล้อม

ในฐานะที่บริษัทฯเป็นโรงงานอุตสาหกรรม
มีหน้าที่และความรับผิดชอบที่จะปฏิบัติตามมาตรการของรัฐบาลเพื่อป้องกันและรักษาไว้ซึ่งสภาพแวดล้อมของชุมชน
โดยเฉพาะการบำบัดน้ำเสียที่เกิดจากการย้อมซึ่งต้องใช้น้ำเป็นจำนวนมากและต้องมีการบำบัดน้ำเสียอย่างต่อเนื่อง
บริษัทได้มีความมุ่งมั่นที่จะมีการวิเคราะห์และบำบัดน้ำอย่างมีประสิทธิภาพ
เพื่อให้ตรงกับระเบียบของการประกอบธุรกิจตามกฎของกระทรวงอุตสาหกรรม
โดยมีเจ้าหน้าที่ที่รับผิดชอบกำกับดูแลในระบบสิ่งแวดล้อมเป็นพิษ
โดยมีการกำจัดส่วนที่เหลือจากการผลิตตามสถานที่ของราชการที่กำหนด

งานที่ยังไม่ได้ส่งมอบ

งานที่ยังไม่ได้ส่งมอบซึ่งเป็นโครงการมีมูลค่าตั้งแต่ร้อยละ 10 ขึ้นไปของรายได้รวม ตาม

งบปีบัญชีล่าสุด

-ไม่มี -